Vanita Kayiwa

Vanita Kayiwa muvuzi wa nnyonyi mu Uganda airline, akola nga omuserikale asooka mu Uganda National Airlines Company, kampuni ennyonyi ey’eggwanga lya Uganda, ku nnyonyi A330-841, okuva mu February 2021.  Ekyo nga tannakituukako, mu April 2019, yaweereza ng’omuserikale asooka ku byuma bya CRJ 900, mu kkampuni y’emu. 

 Obuvo bwe n’obuyigirize 
Kayiwa yazaalibwa Buziga, ekitundu mu Makindye Division, mu Kampala, ekibuga ekikulu ekya Uganda. Yasomera mu ssomero lya Gayaza High School. Layisinsi ye eya Commercial pilot yagifuna okuva mu East African Civil Aviation Academy, e Soroti, mu Buvanjuba bwa Uganda. 

Oluvannyuma, yamaliriza okutendekebwa ku CRJ900 mu CAE Phoenix, mu Mesa, Arizona, Amerika. Mu 2019, yali mmemba ku ttiimu ya bavuzi b’ennyonyi eyavuga ennyonyi eyasooka okuva ku kisaawe ky’ennyonyi Entebbe okutuuka ku kisaawe ky’ennyonyi e Kilimanjaro,mu nnyonyi CRJ900. 

Mu 2020, yali omu ku bavuzi b’ennyonyi abaalondebwa okutendekebwa ku nnyonyi A330-800. Yamaliriza okutendekebwa mu Airbus Training Center e Miami, Florida, mu kitundu ky’omwaka ogwo ekisembayo. 

 Omulimu 
Kayiwa ebiseera ebisinga mu mulimu gwe ogw'okubuusa ennyonyi abimaze mu kkampuni ya Air Serv Limited ng'avuga nnyonyi za Cessna 208 Caravans . Yasooka kubuuka ng’omuserikale asooka, nga tannakuzibwa n’afuuka kapiteeni ku nnyonyi Cessna 208, mu 2016. Ye mukyala Munnayuganda eyasooka okukola nga kapiteeni mu kkampuni ya Air Serv Limited okuva kkampuni eyo lwe yatandikibwawo mu 1987.   

Mu April 2019, yapangisibwa kkampuni ya Uganda National Airlines Company, ng’omu ku bavuzi b’ennyonyi abakyala mu kkampuni eno.  Yali ku ttiimu ya bavuzi b'ennyonyi abasooka okubuusa ennyonyi okuva Entebbe, Uganda (EBB) okudda Kilimanjaro, Tanzania (KIA), mu 2019. 

Mu February wa 2021, y’omu ku bavuzi b’ennyonyi abakyala mu kkampuni y’ennyonyi eya Uganda Airlines, ku bavuzi b’ennyonyi 50. Mu kiseera ekyo, ye ne Tina Drazu be baali abavuzi b’ennyonyi abakyala babiri bokka abaali mu kibinja ky’abavuzi b’ennyonyi ku A330-841 mu kkampuni ya Uganda Airlines.  

 Ebirala by’olina okulowoozaako 
Mu April 2024, ye "omukyala eyakiikirira abavuzi b'ennyonyi" eyalondebwa ku ttiimu eddukanya ekibiina ekigatta abavuzi b'ennyonyi abakugu mu by'ennyonyi ekya Uganda Professional Pilots' Association (UPPA).  Okuva mu October 2021, yakakasibwa nga kapiteeni ku nnyonyi za kiraasi ya Cessna 208 Caravan era ng'omuserikale asooka ku kiraasi y'ennyonyi CRJ900 ne ku kiraasi y'ennyonyi A330neo . 

 Ebiwandiiko 

 Ebijuliziddwa